钦定古今图书集成/明伦汇编/官常典/第121卷 > 孔彦绳
## 钦定古今图书集成/明伦汇编/官常典/第121卷 > 孔彦绳

按《西安县志》：五十九代彦绳，公诚子，字朝武。孝宗弘
治十八年正月三十日，守臣沈杰以衢州孔子家庙
自孔洙让爵之后，衣冠祭仪混同流俗，奏奉钦依查
勘孔端友嫡派子孙孔彦绳，世授翰林院五经博士，
主奉祠事。正德元年六月十一日吏部覆题，十三日
奉武宗圣旨：“是。孔彦绳准与做翰林院世袭五经博
士。”